**Ағылшын тілін ән үйретуде қолданылатын әдіс – тәсілдер түрлері.**

Қазақстан Республикасының мемлекетаралық тілі – ағылшын тілін жаңа технологиялар арқылы оқыту ісі күннен-күнге өзекті болып келеді.

Үздіксіз білім берудің алғашқы баспалдағы – балабақша. Мектеп жасына дейінгі баланың дүниетанымы, санасы, тілінің дамуы, тілге қызығушылығы жедел қалыптасатыны ғылымда әлдеқашан дәлелденген.

*Мысалы:* Ежелгі Греция мектебінде мәтінді әнмен үйретсе, Индияда арифметиканы әнмен оқытады.

Осы сынды мен де пайдалана отырып мектеп жасына дейінгі балаларды ағылшын тілін үйрету жолында көбінесе әндерді қолданамын.

  Ән, өлең тыңдау кезінде таныс лексика баланы есінде тез жатталады. Шет тілінде ән айтып үйрену барысында бала дыбыстарды дұрыс атап үйренеді, сөйлемге дұрыс екпін қояды. Әнмен жұмыс барысында баланың көңіл-күйі көтеріліп, тілге деген қызығушылығы оянады. Сабақ барысындағы ән таңдауда балалардың жас ерекшелігі ескерілуі қажет.

Олай болса тіл үйренудегі музыканың әсеріне тоқтала кетейік.

|  |
| --- |
| *Ағылшын тілі мен музыканың байланысы* |
| *Әуенмен айтылатын* *сергіту сәттер, ойындар* (*мыс:* ***Head and shoulders,*** *Сlap, clap, clap****)*** | *Фонетикалық тіл дыбыстарына арналған жаттығулар, әндер**(мыс: I Like to eat apples and bananas)* | *Монолог, диалог**(мыс: I can say hello. How are you?, What is your name?) диалогын әнмен үйренеміз.* |

*Әнмен жұмыс жасау барысы үш кезеңнен тұрады.*

|  |  |  |
| --- | --- | --- |
| тыңдауға дейін | тыңдау кезінде | тыңдаудан кейін |

**Түсіндіру әдісі:** Әнді тыңдатпас бұрын мұғалім әуелі әннің мазмұнымен таныстырып өтуі қажет, себебі есте сақтауларына ықпал етеді.

**Көрнекілік әдісі:** Әнді тыңдауға назарын бұрып, (көрнекіліктермен, бейнетаспамен, суреттермен) әнді тыңдату.

**Ойын әдісі:** Әнді тыңдағаннан кейін әннің шумақтарымен жеке -жеке жұмыс жасау, әр сөйлемді талдап, әнге байланысты фонетикалық жаттығуды орындау.

**Практикалық әдісі:** Топ тәрбиешілерімен де қосымша жұмыстана отырып, күннің екінші жартысында балаларға өтілген материалдар бойынша есте сақтау, жаттату жұмыстары жүргізіледі. Сонымен қатар топтардың қабылдау бөлмесінде ата-аналарға арналған «Ағылшын тілін бірге үйренейік» атты бұрышы жабдықталған.

**Өзіндік жұмыс әдісі:** Үйге өлеңді оқуға немесе жатқа айтуға баланың ата -анасына тапсырма беріледі, осы бағытта ата - анамен де тығыз байланысты жұмыстанудамын.

**Іздену әдісі:** Сабаққа қажетті әнді таңдау сол кезде өтіліп жатқан лексикалық материал мазмұнымен, ауызша әңгіме тақырыбымен, сондай- ақ мерекелік күндермен байланысты анықталады.

* Экология мәселесін қозғаған кезде сабақтың тақырыбына сай “Butterfly”, “Twinkle, Twinkle little star”, “I like to eat” деген әндерді тез әрі қызығушылықен оңай жаттап алады.
* Балалар тек ән айта отырып, қимыл - қозғалыс арқылы дене мүшелерінің атауын ағылышын тілінде айтады. Мысалы:**«Head and shoulders», «**Сlap, clap, clap**».**
* **Отбасы тақырыбына келер болсақ, «I have got», «This is my family» атты әндерді үйретіп балалардың тіл байлығын кеңейтеміз.**
* Сонымен қоса, балалардың саусақ моторикасын дамыта отырып, әуенмен ағылшын тілінде сандарды қайталайды.

Аталған әдістерді пайдалана отырып, түрлі тапсырмалар мен жаттығуларды, теориялық мәселелер мен қағидаларды меңгерту тиімді болып табылады. Сонымен қатар үйренуде ең басты міндет – балалардың сөйлеу тілін жетілдіру. Сөздік қорды дамытуға бағытталған әдістердің жалпы міндеті. Сөздің мағынасын дұрыс түсініп, оны өз сөзінде дұрыс қолдану. Ағылшын тілін үйретуде сөздік қорды дамыту жұмыстары мынадай әдіс - тәсілдер арқылы жүзеге асады. Ол: сұрақ- жауап, әңгімелесу, тақпақтар, әндерді жаттау. Әр оқу іс - әрекетінде тақырыпқа сай көрнекі құралдар, түрлі суреттер, оқу іс- әрекетін көркемдеп отырса, балалардың сөздік қоры біршама толығатынына сенімдіміз. Заман өзгерген сайын әдіс-тәсілдер көбейіп, жаңарып, толығып отыр. Әр түрлі жаңа технологияларды өз тәжірибемізде қолданып жүрміз. Білім беру саласында түрлі технологиялар еңгізілуде, бірақ олардың ішінен қажеттісін таңдап, оқу- тәрбие жұмысының әр кезеңінде тиімді қолдану - басты талап. Мәселе технологияларды кеңінен пайдалану емес, мәселе тұлғаны нәтижеге бағыттай білім беруде. Қазіргі таңда айтар болсақ, көрнекілік әдісі мен техникалық құралдары қолдану әдісін ақпараттық -коммуникативтік технологияның бір өзі атқара алады.

Ақпараттық технология - ақпараттарды жинау, сақтау және өңдеу үшін бір технологиялық тізбекте біріктірілген әдістер мен өндірістік және бағдарламалық – технологиялық құралдардың жиынтығы. Қазіргі кезде ұйымдастырылған оқу іс- әрекетінде ақпараттық технологияларды бәріміз кеңінен қолданамыз. Ағылшын тілін оқытуда жаңа технологияларды, техникалық құралдарды ұйымдастырылған оқу іс әрекетінде жан- жақты қолдану, мұғалімнің көптеген қиындаған қызметтерін жеңілдетіп, осы іскерліктің ұстанымды жаңа тәсілдерінің пайда болуына мүмкіндік туғызады. Осындай жаңа жолдарлың біріне ақпараттық оқыту жүйесіндегі ағылшын тілі үйретуде қолданып жүрген интерактивті тәсілге баса назар аударар едім. Ол үйрету кезінде балаларды бірігіп белгілі бір әрекетке өз жауапкершілігін сезініп, белсенді болуға және осы кезде өз қиялын, ой- өрісін, шығармашылығын көрсетуге мүмкіндік береді. «Colours» тақырыбындағы ұйымдастырылған оқу іс- әрекетінде осы интерактивті әдісті пайдаланған тиімді. Сонымен қатар бұл әдіс балаларды жұп болып, бірігіп жұмыс жасауға, ойнап отырып жұмыс жасауға, жұмыс жасай отырып, өзгелерге көмек көрсетуге үйретеді. Сонымен қатар бұл ұғым тәсіл ретінде төмендегідей талаптарға сай келеді:

* Ақпаратты терең игереді, өйткені оны ой елегеніне өткізеді;
* Бала өзін- өзі еркін және ыңғайлы сезінетін өрісті қалыптастырады, тілді оқып үйрену ниетін арттырады;
* Баланың жеке тұлғасына тікелей әсер етіп, танымдық, шығармашылық қабілетін оятады;
* Ойлауды белсендіреді.
* Ынтымақтастықпен әрекет етуге үйретеді.
* Тыңдау дағдысын қалыптастырып, өзгені тыңдай алады.

 Көптілді оқыту - жас ұрпақтың білім кеңестігінде еркін самғауына жол ашатын, баланы жан - жақты дамытатын, өз қабілетін танытуына мүмкіндік беретін бүгінгі күннің ең басты талабы. Сондықтан баланы ерте жастан ағылшын тіліне бейімдеу қажетті деп санаймын.